recursal/SuperWikiNEXT-32B huggingface dataset:
**நாராயணவனம்** என்னும் ஊர் ஆந்திரப் பிரதேசத்தின் சித்தூர் மாவட்டத்தில் அமைந்துள்ளது. இந்த ஊரையும் அருகில் உள்ள ஊர்களையும் இணைத்து நாராயணவனம் மண்டலம் உருவாக்கப்பட்டது. இது ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.  இது திருப்பதி - ஊத்துக்கோட்டை - சென்னை வழியில் உள்ள ஊர். இது திருப்பதியிலிருந்து 39 கி.மீ. தொலைவில் உள்ளது.
புத்தூரிலிருந்து 3 கி.மீ. தொலைவில் உள்ளது. இங்கு சுரைக்காய் சுவாமி சித்தர் ஜீவசமாதியும் உள்ளது. நாராயணவனத்திலிருந்து கைலாசநாதர் நீர்வீழ்ச்சி 10 கிமீ தொலைவில் உள்ளது. இங்கிருந்து 15 கிமீ தொலைவில் இராகு பரிகாரத்தலமான இராமகிரி கோயில் உள்ளது. இங்கிருந்து 7 கி.மீ தொலைவில் நாகலாபுரம் வேதநாராயண சுவாமி கோயில் உள்ளது. இங்கிருந்து 15 கி.மீ சென்றால் சுருட்டுப்பள்ளி என்னும் ஊரில் நீலகண்ட சுவாமி கோயில் உள்ளது.

மக்கள் வகைப்பாடு
----------------

இந்தியாவின் 2001 ஆம் ஆண்டு மக்கள்தொகை கணக்கெடுப்பின்படி நாராயணவனத்தின் மக்கள்தொகை 10,965 ஆக இருந்தது. இதில் 50% ஆண்களாகவும் 50% பெண்களாகவும் உள்ளனர். இவ்வூர் தேசிய சராசரியான 59.5% இனை விட அதிகமான 72% சராசரி எழுத்தறிவு விகிதத்தை கொண்டுள்ளது: ஆண்களின் எழுத்தறிவு 80%, பெண்களின் எழுத்தறிவு 63% ஆகும். இங்குள்ள மக்கள் தொகையில் 13% ஆனேர் 6 வயதுக்கு கீழ்ப்பட்டவர்கள்.

ஊர்கள்
------

நாராயணவனம் மண்டலத்தில் பதினாறு ஊர்கள் உள்ளன. 

1. கொண்டலசெருவு
2. கல்யாணபுரம்
3. எரிக்கம்பட்டு
4. திருவத்தியம்
5. நாராயணவனம்
6. வெங்கடகிருஷ்ணபாலம்
7. கீழகரம்
8. சமுதாயம்
9. பீமுனிச்செருவு
10. இப்பந்தாங்கல்
11. திகுவகணகம்பாலம்
12. காசிமிட்டா
13. பொப்பராஜுபாலம்
14. ஆரண்யம் கண்டுரிகா
15. தும்பூர்
16. பாலமங்களம்

ஆட்சி
-----

இந்த மண்டலத்தின் எண் 24. இது ஆந்திர சட்டமன்றத்திற்கு சத்தியவேடு சட்டமன்றத் தொகுதியிலும், இந்திய பாராளுமன்றத்திற்கு திருப்பதி மக்களவைத் தொகுதியிலும் உட்படுத்தப்பட்டுள்ளது.

சான்றுகள்
---------

1. ↑  "சித்தூர் மாவட்டத்தில் உள்ள மண்டலங்கள்". 2014-12-24 அன்று மூலம் பரணிடப்பட்டது. 2014-08-25 அன்று பார்க்கப்பட்டது.
2. ↑  "மண்டல வாரியாக ஊர்கள் - சித்தூர் மாவட்டம்" (PDF). 2014-12-14 அன்று மூலம் (PDF) பரணிடப்பட்டது. 2014-08-25 அன்று பார்க்கப்பட்டது.
3. ↑  "மக்களவைத் தொகுதிகளும், சட்டமன்றத் தொகுதிகளும் (எல்லை பங்கீடு, 2008) - இந்திய தேர்தல் ஆணையம்" (PDF). 2010-10-05 அன்று மூலம் (PDF) பரணிடப்பட்டது. 2014-10-15 அன்று பார்க்கப்பட்டது.
**நினைவில் நின்றவள்** (*Ninaivil Nindraval*) ஸ்ரீசபரி மூவீஸ் தயாரிப்பில் இயக்குநர் அகஸ்திய பாரதி இயக்கியத் தமிழ்த் திரைப்படம். இப்படத்தில் அஸ்வின் சேகர், கீர்த்தி சாவ்லா மற்றும் காயத்ரி வெங்கடகிரி ஆகியோர் முன்னணி வேடங்களில் நடித்துள்ளனர். இப்படத்திற்கு இசைஅமைப்பாளர் டி. இமான் இசையமைத்தார். 2008 ஆம் ஆண்டு துவங்கிய இந்த திரைப்படம், குறிப்பிடத்தக்க ஒரு சில காரணங்களால் தாமதம் ஏற்பட்டு ஜனவரி 31, 2014 அன்று வெளியிடப்பட்டது.

நடிகர்கள்
---------

* அஸ்வின் சேகர் - ரமணா
* கீர்த்தி சாவ்லா
* காயத்ரி
* எஸ். வி. சேகர்
* தலைவாசல் விஜய்
* இளவரசன்
* காதல் சுகுமார்
* வையாபுரி
* சின்னி ஜெயந்த்
* எம். பாஸ்கர்
* சோனா ஹைடன்
* மனோபாலா

தயாரிப்பு
---------

ஏப்ரல் 2008 இல் இந்தத் திரைப்படத்தின் தயாரிப்பு தொடங்கியது. இது நடிகர் அஸ்வின் சேகரின் இரண்டாவது படமாகும். கீர்த்தி சாவ்லா மற்றும் காயத்ரி ஆகியோர் முன்னணி பாத்திரங்களில் நடித்திருந்தனர். இந்தத் திரைப்படத்தை அறிமுக இயக்குனர் அகஸ்திய பாரதி இயக்கியுள்ளார். செப்டம்பர் 2008 இல் வெளியீட்டுத் தேதி திட்டமிடப்பட்டதாகத் தெரிகிறது, ஆனால் ஒரு சில காரணங்களால் படம் தாமதம் ஆனது.

இந்த படத்தின் முன்னோட்டம் மற்றும் இசையினை ஜூலை 2011 இல் ஒரு நிகழ்ச்சியில் மத்திய கப்பல் துறை அமைச்சர் ஜி. கே. வாசன் முதல் பிரதியை வெளியிட்டார். பாக்கெட் நாவல் புத்தகத்தின் வெளியீட்டாளர் ஜி. அசோகன் முதல் பிரதியைப் பெற்றார்.  இருப்பினும் இந்தத் திரைப்படம் வெளியிடப்படுவது மேலும் தாமதமாகிவிட்டது. படத்தின் இயக்குனர் அகஸ்திய பாரதி படம் முடிவடைவதற்கு முன்பு 2012 ஆம் ஆண்டில் இறந்தார்.

இப்படம் ஜனவரி 2014 இல் திரையிடப்பட்டது, எஸ். வி. சேகர் திரைப்படத்தை வெளியிட உதவினார். "நினைவில் நிரைவில்" என்ற பெயரில் படத்தை வெளியிடத் திட்டமிடப்பட்டது, ஆனால் இறுதியில் 'நினைவில் நின்றவள்' என்ற பெயரில் வெளியானது.

வெளியீடு
--------

இந்த படம் 2014 ஜனவரி 31 அன்று வெளியிடப்பட்டது. பொதுவாக நேர்மறையான விமர்சனதையே பெற்றது.

ஒலிப்பதிவு
----------

இந்த படத்தில் டி. இமான் இசையமைக்க பாடல்களை வாலி எழுதியுள்ளார். இசை ஜூலை 2011 இல் வெளியிடப்பட்டது.

குறிப்புகள்
-----------

1. ↑  "Ashwin in Ninaivil Nindraval". 2008-05-21. 2014-02-02 அன்று மூலம் பரணிடப்பட்டது. 2016-08-09 அன்று பார்க்கப்பட்டது.
2. ↑  "Stargazing — CHEN". 2008-05-30. Archived from the original on 2008-06-02.. பார்த்த நாள்: 2016-08-09.
3. ↑  "Ashwin in Ninaivil Nindraval". 2008-08-03. 2016-08-09 அன்று பார்க்கப்பட்டது.
4. ↑  "Double delight — Coimbatore". 2011-07-12.. பார்த்த நாள்: 2016-08-09.
5. ↑  "S Ve Shekhar announces Rs 1 lakh for late director Agasthiya Bharathi's family". 2016-03-04 அன்று மூலம் பரணிடப்பட்டது. 2016-08-09 அன்று பார்க்கப்பட்டது.
6. ↑  "Double delight — Coimbatore". *தி இந்து*. 2011-07-12.. பார்த்த நாள்: 2016-08-09.
7. ↑
8. ↑  "Ninaivil Nindraval is a Thriller Weaved Around a 'Rare' Plot". *தி நியூ இந்தியன் எக்சுபிரசு*. 2014-02-01. Archived from the original on 2016-08-19.. பார்த்த நாள்: 2016-08-09.
Volumetric pipettes are long tubes with a bulb in the middle.பருமனறி பகுப்பாய்வுகளில் பயன்படும் பல்வேறு அளவுகளிலான பிப்பெட்டுககள்
**பருமனறி பிப்பெட்டு** (Volumetric pipette) அல்லது  **குமிழ் பிப்பெட்டு** (Bulb pipette) என்பது ஒரு கரைசலின் பருமனளவு அல்லது கன அளவை நான்கு குறிப்பிடத்தக்க இலக்கங்கள் துல்லியமாக அளக்க உதவும் கருவியாகும் இந்த குழாயிகள் ஒரு நீண்ட குறுகிய பகுதியுடன், பெரிய குமிழியைத் தனது மையப்பகுதியில் கொண்டதாகவும், ஒரே ஒரு அளவீட்டுப் பகுதியைக் குமிழுக்கு மேல்புறமாகக் கொண்டிருக்கும். இந்தப் பிப்பெட்டுகள் ஒரே ஒரு குறிப்பிட்ட அளவினை மட்டுமே அளவிடுவதற்காக தயாரிக்கப்பட்டவையாகும். ஒவ்வொரு குறிப்பிட்ட அளவிற்கும் தனித்தனியான பிப்பெட்டுகைளப் பயன்படுத்த வேண்டும். அத்தகைய குறிப்பிட்ட கன அளவுகள் 1, 2, 5, 10, 20, 25, 50 மற்றும் 100 மிலி அளவுகள் ஆகும். பருமனறி பிப்பெட்டுகள் பகுப்பாய்வு வேதியியலில் பொதுவாகப் பயன்படுத்தப்படுகின்றன.  இவை ஆதாரக் கரைசல்களிலிருந்து ஆய்வகத்திற்குத் தேவையான செறிவில் கரைசல்களைத் தயாரிக்கும் போதும், தரம் பார்த்தலுக்கானக் கரைசல்களைத் தயாரிக்கும் போதும் அதிக அளவில் பயன்படுத்தப்படுகின்றன.

அமெரிக்க மூலப்பொருள் மற்றும் பரிசோதனைக் குழுமத்தின் (அ.மூ.ப.கு) (ASTM) திட்ட அளவு E969 பருமனறி பிப்பெட்டுகளின் திட்ட பொறுதி அளவு (standard tolerance) பொறுதி அளவானது பிப்பெட்டின் கன அளவைப் பொறுத்தது: 0.5-மிலி பிப்பெட்டின் பொறுதி அளவு ±0.006 மிலி ஆக உள்ளது. அதே நேரத்தில் 50-மிலி பிப்பெட்டின் பொறுதி அளவானது ±0.05 மிலி ஆக உள்ளது.(இவை A வகைப்பாட்டு பிப்பெட்டுகள் ஆகும்; B வகைப்பாட்டு பிப்பெட்டுகளின் பொறுதி அளவானது தொடர்புடைய A வகைப்பாட்டு பிப்பெட்டுகளின் பொறுதி அளவைப் போன்று இரண்டு மடங்கு வரை இருக்கும்) பருமனறி பிப்பெட்டுகளின் ஒரு சிறப்பு வாய்ந்த உதாரணமாக நுண்திரவ பிப்பெட்டு (Microfluid pipette) உள்ளது. (10µலி அளவுக்குக்கூட அளந்து கொடுக்கக்கூடிய திறனுடையது) இந்த பிப்பெட்டு தானே-கட்டுப்படுத்தி கன அளவை குறித்து வைத்துக்கொள்ளக்கூடிய ஒரு சுழலக்கூடிய திரவ முனையை திறப்பு வாயின் அருகாகக் கொண்டுள்ளது.

மேற்கோள்கள்
-----------

1. ↑  "Volumetric Pipettes". *Labdepot, Inc*. 27 ஜூலை 2018 அன்று மூலம் பரணிடப்பட்டது. 17 டிசம்பர் 2017 அன்று பார்க்கப்பட்டது.
2. ↑  Ainla, A.; Jansson, E. T.; Stepanyants, N.; Orwar, O.; Jesorka, A. (2010). "A Microfluidic Pipette for Single-Cell Pharmacology". *Analytical Chemistry* **82** (11): 4529–4536. doi:10.1021/ac100480f. பப்மெட்:20443547.

வெளி இணைப்புகள்
---------------

* Helpful Hints on the Use of a Volumetric Pipet பரணிடப்பட்டது 2013-06-30 at the வந்தவழி இயந்திரம் by Oliver Seely
**ரெனானா ஜாப்வாலா** ( Renana Jhabvala ) என்பவர் ஆமதாபத்தைச் சேர்ந்த சமூகச் செயற்பாட்டாளரும், ஏழை எளிய பெண்களைத் தொழிற்சங்கம் மற்றும் இயக்க ரீதியாக வழிநடத்துபவரும் ஆவார். சேவா என்னும் சுயவேலை பெண்கள் சங்கத்தில் பல ஆண்டுகளாகத் தம்மை ஈடுபடுத்திக் கொண்ட பெண்மணி ஆவார். திண்டுக்கல்லில் உள்ள காந்தி கிராமம் கிராமியப் பல்கலைக்கழகம் வேந்தராக 2012 ஏப்பிரலில் ஆனார். 1990 இல் இவருக்குப் பத்மசிறீ விருது இந்திய அரசு வழங்கியது. இவருடைய கணவர் பிரபல பத்திரிகையாளரான அரீசு காரே ஆவார்.

பிறப்பும் படிப்பும்
-------------------

ரெனானா ஜாப்வாலா தில்லியில் பிறந்தார். இவருடைய தந்தை சைரஸ் ஜாப்வாலா ; தாயார் ஆங்கில எழுத்தாளரும் புக்கர் பரிசு பெற்றவருமான ரூத் பிராவர் ஜாப்வாலா ஆவார். ரெனானாவின் தாத்தா, பாட்டி இருவரும் பொது வாழ்க்கையில் ஈடுபட்டவர்கள். இந்திய தொழிற்சங்கத்தில் தாத்தா 
செயல்பட்டார்.பாட்டி மீராபென் ஜாப்வாலா பெண்கள் முன்னேற்றத்தில் அக்கறையுடன் ஈடுபட்டு இயங்கினார்.

ரெனானா பள்ளிப் படிப்பைத் தில்லியில் முடித்தார். 1972 இல் கல்லுரிக் கல்வியை தில்லி பல்கலைக்கழகத்தில் இந்துக் கல்லூரியில் முடித்தார். பின்னர் ஆர்வர்டு பல்கலைக்கழகத்திலும் அதன் பின்னர் 
யேல் பல்கலைக் கழகத்தில் பொருளியல் கல்வியும் பயின்றார்.

மேற்கோள்
--------


1. ↑  "Padma Awards Directory (1954–2009)" (PDF). Ministry of Home Affairs. 10 மே 2013 அன்று மூலம் (PDF) பரணிடப்பட்டது.
2. ↑  Jhabvala, Renana (27 February 2012). "Celebrating Women's Leadership". *India International Centre*. 14 மே 2018 அன்று மூலம் பரணிடப்பட்டது. 13 May 2018 அன்று பார்க்கப்பட்டது.
**ரெட்னோ லெஸ்தாரி பிரியன்சாரி மர்சூதி** ( *Retno Lestari Priansari Marsudi* ) (பிறப்பு: நவம்பர் 27, 1962) ஒரு இந்தோனேசிய இராஜதந்திரி ஆவார். இவர் 2014 முதல் ஜோகோ விடோடோவின் அமைச்சரவையில் வெளியுறவு அமைச்சராகப் பணியாற்றி வருகிறார். மேல்லும் அந்தப் பதவிக்கு நியமிக்கப்பட்ட முதல் பெண்ணாவார்.  முன்பு 2012 முதல் 2014 வரை நெதர்லாந்திற்கான இந்தோனேசிய தூதராகவும், 2005 முதல் 2008 வரை ஐசுலாந்து மற்றும் நோர்வேக்கான தூதராகவும் இருந்தார்

ஆரம்ப வாழ்க்கை மற்றும் கல்வி
----------------------------

செமாராங்கில் பிறந்த மர்சூதி, சுமான் 3 செமராங்கில் பட்டம் பெற்றார். பின்னர், சர்வதேச உறவுகளில் தனது படிப்பைத் தொடர்ந்தார், 1985 இல் கட்ஜா மடா பல்கலைக்கழகத்தில் பட்டம் பெற்றார். பின்னர் டென் ஹாக் பலகலிக்கழகத்தில் பயன்பாட்டு அறிவியலில் சர்வதேச ஐரோப்பிய சட்டம் மற்றும் கொள்கையில் முதுகலைப் பட்டம் பெற்றார். நெதர்லாந்து கிலிங்கெண்டேல் சர்வதேச நிறுவனத்தில் வெளியுறவு அமைச்சக பயிற்சித் திட்டத்தைப் பின்பற்றினார்.

இராஜதந்திர சேவையில் தொழில்
--------------------------

மர்சூதி பல்கலைக்கழகத்தில் இருந்து வெளியுறவு அமைச்சகத்தில் சேர்ந்தார். 1997 மற்றும் 2001 க்கு இடையில், நெதர்லாந்தின் ஹாக்கில் உள்ள இந்தோனேசிய தூதரகத்தில் பொருளாதார விவகாரங்களுக்கான முதல் செயலாளராக பணியாற்றினார். 2001 இல், ஐரோப்பா மற்றும் அமெரிக்க விவகாரங்களின் இயக்குநராக நியமிக்கப்பட்டார். 2003 இல் மேற்கு ஐரோப்பா விவகாரங்களுக்கான இயக்குநராக பதவி உயர்வு பெற்றார் 

2005 இல், நோர்வே மற்றும் ஐசுலாந்துக்கான இந்தோனேசிய தூதராக நியமிக்கப்பட்டார். பதவிக் காலத்தில், இவருக்கு டிசம்பர் 2011 இல் நோர்வேயின் அரச கழக விருது வழங்கப்பட்டது. இந்த விருதைப் பெற்ற முதல் இந்தோனேசியரானார்.  ஓசுலோ பல்கலைக்கழகத்தில் மனித உரிமைகள் பற்றிய ஆய்வையும் மேற்கொண்டார். ஜகார்த்தாவுக்குத் திரும்பிய பின்னர், ஐரோப்பிய மற்றும் அமெரிக்க விவகாரங்களுக்கான தலைமை இயக்குநராக நியமிக்கப்பட்டார்.

2011 ஆம் ஆண்டு நெதர்லாந்திற்கான இந்தோனேசிய தூதராக குடியரசுத்தலைவர் சுசீலோ பாம்பாங் யுதயோனோவால் நியமிக்கப்பட்டார்.

மேற்கோள்கள்
-----------

1. ↑  "Joko Widodo appoints Indonesia's first female foreign minister, Retno Marsudi". .
2. ↑  "Ambassador Retno Marsudi to Strengthen Indonesia-Netherlands Special Ties". 2012-01-13. Archived from the original on 2016-09-17. .
3. ↑  "RI, Dutch extend diplomatic training to 2016". *The Jakarta Post*. 8 May 2020 அன்று பார்க்கப்பட்டது.
4. ↑  "Menlu Retno Marsudi Sudah Siapkan Program Kerja". *kompas.com*. 20 January 2015 அன்று மூலம் பரணிடப்பட்டது. 9 January 2015 அன்று பார்க்கப்பட்டது.
5. ↑  "Retno Marsudi, Menlu Perempuan Pertama Indonesia". *bisnis.com*. 11 January 2015 அன்று மூலம் பரணிடப்பட்டது. 9 January 2015 அன்று பார்க்கப்பட்டது.
6. ↑  "President installs 26 RI ambassadors". Antara News. 2011-12-21.. பார்த்த நாள்: 2022-07-13.

வெளி இணைப்புகள்
---------------

விக்கிமீடியா பொதுவகத்தில்,  
 ***ரெட்னோ மர்சூதி***   
என்பதின் ஊடகங்கள் உள்ளன.
**சி.எச்.மோடு (chmod)** என்னும் கட்டளையை யுனிக்ஸ் இயங்குதளங்களில் பயன்படுத்த முடியும். இதன் மூலம் கனினியில் உள்ள கோப்புகளுக்கான அனுமதியை மாற்ற முடியும். இது கோப்புகளை பார்த்தல், மாற்றுதல், நீக்குதல், தொகுத்தல், இயக்குதல் உள்ளிட்ட வேலைகளை செய்வதற்கான அனுமதிகளை மாற்றித் தரும். சேஞ்சு மோடு (***ch**ange **mod**e*) என்பதன் சுருக்கமாகவே சி.எச்.மோடு என்று அழைக்கப்படுகிறது.

பயன்படுத்தும் முறை
------------------

```
chmod [options] mode[,mode] file1 [file2 ...]

```

* -R கோப்புறைக்கு உள்ளிருக்கும் கோப்புகளிலும் மாற்றங்களை ஏற்படுத்தும்
* -f பிழை ஏற்பட்டாலும் மாற்றத்தை தொடரும்
* -v மாற்றப்பட்ட விவரங்களை காட்டும்

கோப்புகளை பட்டியலிட்டு பார்க்க, ls, stat ஆகிய கட்டளைகளை வழங்கலாம்.

```
$ ls -l findPhoneNumbers.sh
-rwxr-xr--  1 dgerman  staff  823 Dec 16 15:03 findPhoneNumbers.sh
$ stat -c %a findPhoneNumbers.sh
754

```

அனுமதிகள் ஒன்பது எழுத்துகளில் காட்டப்படும். முதல் மூன்று எழுத்துகள், இந்த கட்டளையை வழங்குபவருக்கான அதிகாரங்களை காட்டுகிறது. இரண்டாவதாக உள்ள மூன்று எழுத்துகள், இவருடன் சேர்ந்த குழுவினருக்கான அனுமதிகளை குறிக்கின்றன. இறுதியாக உள்ள மூன்றெழுத்துகள் மற்றவர்களுக்கான அனுமதியைக் குறிக்கின்றன

  

### நிலைகள்

இந்தக் கட்டளையை வழங்குவதற்கு மூன்று எண்கள் தேவைப்படும். இவை ஒவ்வொன்றும், மேற்கூறிய அதிகாரங்களை வழங்குவதற்கானவை.

r, w, x ஆகியன பார்த்தல், எழுதுதல், இயக்குதல் உள்ளிட்ட மூன்றையும் குறிக்கும்.

| # | அனுமதி | rwx |
| --- | --- | --- |
| 7 | பார்க்க, மாற்ற, இயக்க | rwx |
| 6 | பார்க்க, மாற்ற | rw- |
| 5 | பார்க்க, இயக்க | r-x |
| 4 | பார்க்க மட்டும் | r-- |
| 3 | மாற்ற, இயக்க | -wx |
| 2 | மாற்ற மட்டும் | -w- |
| 1 | இயக்க மட்டும் | --x |
| 0 | அனுமதிகள் இல்லை | --- |

பார்ப்பதற்கான அனுமதியைக் கொண்டு கோப்பை திறந்து பார்க்க மட்டுமே முடியும். மாற்றுவதற்கான அனுமதியைக் கொண்டு கோப்பை திருத்தவோ, நீக்கவோ முடியும். இயக்குவதற்கான அனுமதியைக் கொண்டு கோப்பை இயக்க முடியும். கோப்பு மென்பொருளாகவோ பயன்பாடாகவோ இருந்தால் இயங்கும். இல்லாவிடில் இயங்காது.

சான்றுகள்
---------

1. ↑  Tutorial for chmod
2. ↑  chmod

இணைப்புகள்
----------

* **Crea le istruzioni!** (aiuto)Categoria:Template senza istruzioni
* `chmod` — குனூ உதவிப் பக்கத்தில் உதவிக்குறிப்பு
* அனுமதிகளை மாற்றுவதைப் பற்றி
* புதியவர்களுக்கான எடுத்துக்காட்டுகள்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Forficulinae|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**போர்பிகுலா லெசுனி**, அல்லது Lesne's earwig, ஐரோப்பாவிலிருந்து, குறிப்பாக பிரிட்டனில் இருந்து ஒரு earwig ஒரு இனங்கள். பொதுவான earwig உடன் ஒப்பிடும்போது, லெஸ்னெ earwig 8 மில்லிமீட்டர் (0.31 இன்) சுற்றளவில் உடல் நீளம் கொண்டது. இது புதர் க்ளிமேடிஸ் வைலலிபாவில் வாழ்கிறது.

மேற்கோள்கள்
-----------

1. ↑  Farmer, Gary (November 2012). "Lesne's Earwig *Forficula lesnei*. Scarce in Worcestershire or just overlooked?". 7 December 2015 அன்று பார்க்கப்பட்டது.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q5469553
* EoL: 3488162
* EPPO: FORFLE
* EUNIS: 134334
* Fauna Europaea: 347913
* Fauna Europaea (new): 0d189906-b645-478b-abbe-1916866ba7c2
* GBIF: 4393018
* iNaturalist: 362328
* NBN: NHMSYS0001387336
* என்.சி.பி.ஐ: 63648

 |
**ஆத்திக் எண்ணுருக்கள்** (*Attic numerals*) என்பவரி பண்டைய கிரேக்கர்கள் பயன்படுத்திய எண்ணுரு முறைமையாகும். இது கிமு 7ஆம் நூற்றாண்டில் இருந்து வழக்கில் வந்துள்ளது. இவை எரோடியானிக எண்குறிகள் எனவும் அழைக்கப்படுகின்றன. இவ்வெண்கள் கி.பி 2ஆம் நூற்றாண்டில் அயேலியசு எரொடியனசுவால் பயன்படுத்தப்பட்டதால் இப்பெயர் பெற்றது. இவை அஃகொலி எண்குறிகள் எனவும் அழைக்கப்படுகின்றன. ஏனெனில் இவை தம் நெடுங்கணக்கின் ஒலிப்பால் பின்வருமாறு குறிப்பிடப்படுவதாலேயே எனலாம்: *five*, *ten*, *hundred*, *thousand* மற்றும் *ten thousand*. காண்க, கிரேக்க எண்குறிகள், அஃகொலிப்பியல்.

| பதின்மம் | குறியீடு | கிரேக்க எண்குறி | பன்னாட்டு ஒலிப்பு நெடுங்கணக்கு |
| --- | --- | --- | --- |
| 1 | Ι | – | – |
| 5 | Π | πέντε | [pɛntɛ] |
| 10 | Δ | δέκα | [deka] |
| 100 | Η | ἑκατόν | [hɛkaton] |
| 1000 | Χ | χίλιοι / χιλιάς | [kʰilioi / kʰilias] |
| 10000 | Μ | μύριον | [myrion] |

வழக்கில் உள்ள நிகழ்கால உரோமானிய எண்குறி முரைமையைப் போலல்லாமல் ஆத்திக் எண்குறிகள் நேர்கூட்டுதல் வடிவில் உள்ளன. எனவே, 4 எனும் எண் **ΙΙΙΙ** எழுதப்படும், **ΙΠ** என எழுதப்படுவதில்லை.

வழக்கமாக, 50, 500, 5,000 ஆகியவற்றின் எண்குறிகள் பையின் (அடிக்கடி குறுங்கால் உள்ள பழைய வடிவில்) கலப்பு வடிவில் சுட்டப்படுகின்றன. இங்கு பை பத்தின் அடுக்கைச் சுட்டும் சுருக்கமான குறியீடாகும். எடுத்துகாட்டாக, என்பது ஆயிரத்தின் ஐந்து மடங்காகும்.

உரோமானிய எண்குறிகளுடன் ஒப்பிட்ட அஃகொலி எண்குறிகள்.| Ι | Π  | Δ  |  | Η |  | Χ |  | Μ |
| --- | --- | --- | --- | --- | --- | --- | --- | --- |
| 1 | 5 | 10 |  5  ×  10 | 100 |  5  ×  100  | 1000 |  5  ×  1000 | 10000 |
| 50 | 500 |  1000  ×  5 |  1000  ×  10 |
| I | V | X | L | C | D | M | V | X |
|

**எடுத்துகாட்டு:**   1982   =   ΧΗΗΗΗ**.**ΔΔΔΙΙ   =   MCM **.** LXXXII.
ஒரு திராச்மாவைச் சுட்டவும் ஆத்திக் தாலெண்டுகளைச் சுட்டவும் அதேபோல, இசுடாட்டர்களைச் சுட்டவும், பத்து மினாக்களைச் சுட்டவும்  அரைப்பங்கைச் சுட்டவும் கால்பங்கைச் சுட்டவும் குறிப்பிட்ட குறிகள் பயன்பட்டுள்ளன.

மேலும் காண்க
------------

* ஒருங்குறி ஆத்திக் எண்குறிகள்
* எட்ரூசுகான் எண்குறிகள்

மேற்கோள்கள்
-----------

1. ↑  ஒருங்குறி character U+10142: 𐅂
2. ↑  ஒருங்குறி characters U+10148 to U+1014E
3. ↑  ஒருங்குறி characters U+1014F to U+10156
4. ↑  ஒருங்குறி character U+10157: 𐅗
5. ↑  ஒருங்குறி character U+10141: 𐅁
6. ↑  ஒருங்குறி character U+10140: 𐅀
Poppies are laid on the Tomb of the Unknown Soldier on Remembrance Day in ஒட்டாவா.
**நினைவுகூரும் நாள்** (*Remembrance Day*) என்பது போரில் தமது உயிர்களைத் தியாகம் செய்த படைவீரர்களையும் மக்களையும் நினைவில் நிறுத்தும் நாள் ஆகும். இந்த நாள் நவம்பர் 11 இல் பொதுநலவாய நாடுகள் பலவற்றில் அவதானிக்கப்படுகிறது. இந்த நாளில் ஒரு பொப்பியை நினைவுக் குறியீடாக அணிவர். நினைவுகூரும் நாள் பல ஈழத் தமிழர்கள் அவதானிக்கும் மாவீரர் நாளுக்கு ஒத்தது.

முதலாம் உலகப் போர் முடிவில் பொதுநலவாய நாட்டு கூட்டுப்படைக்கும் செருமானியருக்கும் இடையே ஒரு சமாதான உடன்படிக்கை கைச்சாத்திடப்பட்டது. இப் போர் நிறுத்தம் 1918ம் ஆண்டு, 11ம் மாதம், 11ம் திகதி, காலை 11 மணிக்கு நிகழ்ந்தது. இப்போர் நிறுத்தப்பட்டதையும் போரினால் உயிரிழந்தவர்களை நினைவு கூரும் வகையிலும் அன்றிலிருந்து இந்த நாள் நினைவில் நிறுத்தப்படுகின்றது. 

இந்த நாள் ஐக்கிய இராச்சியத்தில் ஐந்தாம் சோர்ச் மன்னரால் நவம்பர் 7, 1919ம் ஆண்டு முதலாம் உலகப் போரில் உயிர்களைத் தியாகம் செய்த படைவீரர்களை நினைவுகூரும் நாள் எனப் பிரகடனப்படுத்தப்பட்டது. எனினும் இன்று அனைத்துப் போரிலும் உயிர் நீத்தவர்களை இந்த நாளில் நினைவு கூருவர்.

சிவப்பு நிற பொப்பி மலர்கள் இந்த நாளுக்குரிய சின்னமாக விளங்குகின்றது. பொப்பிச் செடிகள், கொடூரமான போர் நடைபெற்ற பிளாண்டர் எனும் இடத்தில் மிகையாகப் பெருகிக் காணப்பட்டன. இதன் சிவப்பு நிறம் போரில் சிந்திய குருதியின் நிறத்தை நினைவுபடுத்தியது. போர் மருத்துவரும் கவிஞருமான சோன் மாக்கிரே எனும் கனடிய வீரரின் "பிளாண்டர் புலத்தில்" எனும் கவிதையின் வரிகள் வீரர்களைப் புதைத்த இடங்களில் வளரும் பொப்பிச் செடிகளைக் குறிப்பிட்டது. இக்கவிதை மூலம் பொப்பி பிரபல்யம் அடைந்தது. நினைவுறுத்தும் நாளில் செயற்கையாக உருவாக்கப்பட்ட பொப்பிகளை அணிவது வழக்கத்தில் வந்தது.

கனடாவில் "லெஸ்ட் வீ போர்கெட்" (lest we forget) எனும் வாக்கியம் இந்நாளுடன் தொடர்புடையதாய் இருக்கின்றது, போர்த் தியாகிகளை ஒருபோதும் மறத்தலாகாது எனும் எச்சரிக்கையை இந்த வாக்கியம் தெரிவிக்கின்றது.

மேற்கோள்கள்
-----------

1. ↑  "World War I Ended With the Treaty of Versailles".
2. ↑  "The Remembrance Ceremony". rsa.org.nz. 2010-06-04 அன்று மூலம் பரணிடப்பட்டது. 2011-11-11 அன்று பார்க்கப்பட்டது.
**காயிதின்ல்யு** (Rani Gaidinliu, 26 சனவரி 1915 - 17 பெப்ரவரி 1993) என்பவர் இந்தியாவில் பிரித்தானிய ஆட்சிக்கு எதிராக இயங்கிய நாகா ஆன்மீக மற்றும் அரசியல் தலைவர் ஆவார்.  இவர் தன் 13 வயதில், இவருடைய உறவினரான ஹாபூ ஜடொனங்கின் *ஹெராகா* என்ற சமய அமைப்பில் சேர்ந்தார். இந்த இயக்கமானது பின்னர் மணிப்பூர் உள்ளிட்ட நாகா பகுதிகளிலிருந்து பிரித்தானியர்களை விரட்டி அடிப்பதற்கான அரசியல் இயக்கமாக உருப்பெற்றது. இவர் இறைவி சேராச்சாமுண்டியின் அவதாரமாக ஹேராகா இயக்கத்தவர்களால், கருதப்பட்டார்.  விடுதலை இயக்கத்தில் தீவிரமாக ஈடுபட்டதால் காயிதின்ல்யு 1932 ஆம் ஆண்டு இவரது 16 ஆம் வயதில் பிரித்தானிய ஆட்சியாளர்களால் கைது செய்யப்பட்டு, ஆயுள் தண்டனை விதிக்கப்பட்டார். 1937 ஆம் ஆண்டு சில்லாங் சிறையில் இவரை ஜவகர்லால் நேரு சந்தித்தார். இவருக்கு நேரு "ராணி" என்ற பட்டத்தை வழங்கினார், இதையடுத்து இவர் **ராணி காயிதின்ல்யு** என உள்ளூரில் புகழ் பெற்றார். 

இந்திய விடுதலைக்குப் பின்னர் 1947 இல் இவர் விடுதலை செய்யப்பட்டார். இதன் பிறகு இவர் தன் மக்கள் மேம்பாட்டிற்காக தொடர்ச்சியாக பணியாற்றினார். இவர் நாகர் சமய வழிபாட்டு முறைகளை ஆதரிப்பவராகவும், நாகர்களை கிறித்துவ சமயத்துக்கு மாற்றுவதை கடுமையாக எதிர்ப்பவராகவும் இருந்தார். விடுதலைப் போராட்ட வீரராக கௌரவிக்கப்பட்ட இவருக்கு இந்திய அரசாங்கத்தால் பத்ம பூஷன் விருது வழங்கப்பட்டது.

குறிப்புகள்
-----------

1. ↑  Kusumlata Nayyar (2002). *Rani Gaidinliu*. Ocean Books. பன்னாட்டுத் தரப்புத்தக எண்:978-81-88322-09-1.. பார்த்த நாள்: 12 June 2013.
2. ↑  Arkotong Longkumer. *Reform, Identity and Narratives of Belonging: The Heraka Movement in Northeast India*. Continuum International Publishing Group. பன்னாட்டுத் தரப்புத்தக எண்:978-0-8264-3970-3.. பார்த்த நாள்: 12 June 2013.
**ராணி ஜெயராஜ்**, இந்தியாவின் தமிழ்நாட்டின் திருநெல்வேலி மாவட்டத்தில் உள்ள குண்டல் என்ற சிறுகிராமத்தை பூர்வீகமாகக் கொண்ட, விளம்பர நடிகையாவார். 1996 ஆம் ஆண்டில் பெமினா மிஸ் இந்தியா அழகுப்போட்டியில் பட்டம் வென்றவர் என்ற சிறப்பைக் கொண்டவர். 2017 ஆம் ஆண்டில் மிஸஸ் இந்தியா சவுத் ஆப்ரிக்கா அழகுப் போட்டியிலும் வென்றுள்ளார்.

ஜாம்பியா நாட்டில் ஆசிரியர்களாக பணியாற்றிய நடுத்தர வர்க்க கிறிஸ்தவ குடும்ப பெற்றோருக்கு பிறந்த இவரது பதின்மூன்றாம் வயதில் தென் ஆப்ரிக்காவிற்க்கு குடிபெயர்ந்தனர். தொடர்ந்து இடைநிலைக் கல்வி பயில, இந்தியாவின் பெங்களுருவில் உள்ள பிஷப் காட்டன் பெண்கள் பள்ளியில் வந்து, ஐஎஸ்சி தேர்வில் சிறப்பாக தேர்ச்சியும் பெற்றுள்ளார். தொடர்ந்து பத்திரிகை துறையில் ஈடுபாடு கொண்டு அதற்காக ஆங்கிலம், உளவியல் மற்றும் பத்திரிகை படிப்புகளை முதன்மையாகக் கொண்டு கல்லூரியில் பயின்று வந்துள்ளார். நாடகம், ஆடல் மற்றும் பாடல் போன்ற கலை நிகழ்ச்சிகளில் சிறப்பாக பங்கேற்று வந்த ராணியை, எதிர்பாராத விதமாக விளம்பரத்துறையில் இருக்கும் ஒரு  புகைப்படக்கலைஞரால் கண்டறியப்பட்டு அழகுப்போட்டிகளில் கலந்துகொள்ள தொடங்கினார். 1996 ஆம் ஆண்டில் நடைபெற்ற பெமினா மிஸ் இந்தியா அழகுப்போட்டியில் முதலாவதாக வந்து வென்றுள்ளதோடு, அதே ஆண்டு நடைபெற்ற பெமினா மிஸ் வேர்ல்ட் அழகுப்போட்டியில் முதல் ஐவரில் ஒருவராகவும் வந்துள்ளார்.

தொடர்ந்து சில விளம்பரப்படங்கள், கலை நிகழ்ச்சிகளில் கலந்துகொண்ட ராணி, திருமணம் முடித்து தென்னாப்பிரிக்காவின் ஜோகன்னஸ்பர்க் நகரில் வசித்து வருகிறார், 2017 ஆம் ஆண்டில் , தென்னாப்பிரிக்காவில் வாழும் இந்தியப் பெண்களை ஊக்குவித்து கொண்டாடுவதை நோக்கமாகக் கொண்ட அழகுப்போட்டியில் மிஸஸ் இந்தியா தென் ஆப்ரிக்கா என்ற பட்டத்தையும் வென்றுள்ளார்.

.

மேற்கோள்கள்
-----------

1. ↑  "Getting creative behind the camera | undefined News - Times of India". *தி டைம்ஸ் ஆஃப் இந்தியா*.
2. ↑  "Rediff on the Net, Life/Style: The world at her feet".
3. ↑  "Roving Eye -- Pune". *www.expressindia.com*. 1999-11-03 அன்று மூலம் பரணிடப்பட்டது.
4. ↑  "A beautiful journey". *டெக்கன் ஹெரால்டு* (ஆங்கிலம்). 2016-01-15. 2020-04-04 அன்று பார்க்கப்பட்டது.
5. ↑  "Mrs India South Africa 2017: Rani Jeyraj Crowned By Outgoing Mrs India South Africa 2016 – Greater Good SA". *www.myggsa.co.za*. 2023-03-28 அன்று பார்க்கப்பட்டது.
*போர்னியோ மழைக்காடுகளைக்* காட்டும் செயற்கைக்கோள் படம்.
**போர்னியோ மழைக்காடுகள்** (*Borneo lowland rain forest*) தென்கிழக்காசியா கண்டத்தில் இந்தோனேசியா, மலேசியா, புருணை போன்ற நாடுகளை உள்ளடக்கிய மலாய் தீபகற்பப் பகுதியில் அமைந்துள்ள பசுமையான காடு ஆகும். இக்காடுகள் அமேசான் காடுகளைவிடப் பழமையான காடுகளாகும். தற்போதைய சூழலில் (Ecoregion) உயிரியல் ஆய்வாளர்களுக்கு இக்காடுகள் பெரும் சவாலாக திகழ்கிறது. மேலும் பாலூட்டிகள், மரங்கள், பறவைகள், பூச்சி இனங்கள், என பலதரப்பட்ட அபூர்வ இனங்கள் இங்கு வாழுகின்றன. இப்பகுதியில் காணப்படும் காடுகள் வெப்பமண்டல மற்றும் துணை வெப்பமண்டல மற்றும் ஈரமான அகலமான இலைகளைக் கொண்டவையான மரங்கள் உள்ளன. இக்காடுகள் ஆங்கிலேயர்களின் ஆட்சிக்குப் பின்னர் இந்தோனேசியா, மலேசியா, புருணை போன்ற நாடுகளின் பகுதிகளாகப் பிரித்துக் கொடுக்கப்பட்டுவிட்டன.

உயிரினங்கள்
-----------

இத்தீவில் காணப்படும் 15,000 தாவரங்களில் இங்கு மட்டும் 6,000 வகை தாவரங்களும், 420 வகையானப் பறவையினங்களையும் காணமுடியும். மேலும் 222 வகையான பாலூட்டிகள் வாழுகின்றன, இவற்றின் 44 வகையானவை ஓரிட வாழ்விகளாக வாழுகின்றன. பறவைகளில் 37 வகையான பறவைகள் நீரிலும் நிலத்திலும் வாழும் தன்மையைக் கொண்டுள்ளன. அதேபோல் இங்கு மீன்கள் மட்டும் 393 வகையானவை வாழுகின்றன. இவற்றில் ஓர் இடத்தில் மட்டும் மீன்கள் மட்டும் 19 வகையாகக் காணப்படுகின்றன.

அரியவகைப் பூச்சிகள்
-------------------

இக்காடுகளில் காணப்படும் பிசின் நிறந்த மரம் ஒன்றில் மட்டுமே 100 வகையான பூச்சி இனங்களைக் காணமுடியும். இங்குக் காணப்படும் *சான் மெகாஸ்டிக்* என்ற ஒருவகையான பூச்சி அரை மீட்டருக்கும் (56.7 செ.மீ) மேல் வளரும் தன்மை கொண்டது. இப்பூச்சி உலகில் வேறு எங்கும் காணப்படுவதில்லை. மேலும் உலகிலேயே பெரிய மலரான *ரஃப்ளேசியா* என்ற மலர் இங்குதான் தரையில் மலருகிறது. *துபையா* என்னும் பாலூட்டி வகை விலங்கு தொன்மைக்கால பூச்சிகளை உண்ணும் தன்மை கொண்டதாக உள்ளது. அதோடு உலகிலேயே குள்ளமான *பிக்மி யானை* என்று அழைக்கப்படும் யானைகள் இங்குதான் வாழுகின்றன. அதோடு வௌவாலுக்கு முந்திய நிலை என்று கருதப்படும் *பறக்கும் லீவர்* என்னும் உயிரினம் இங்குதான் காணப்படுகிறது.

மேலும் பார்க்க
--------------

* Mammals of Borneo
* List of ecoregions in Indonesia
* List of ecoregions in Malaysia

மேற்கோள்கள்
-----------

1. 1 2
2. ↑  அடவியின் அந்திமக் காலம்?﻿ - உலகின் அடர்ந்த காட்டுக்குள் ஒரு கேமரா﻿ தி இந்து தமிழ் 06 பிப்ரவரி 2016
**போர்னிய குள்ள மூஞ்சூறு** (*Bornean pygmy shrew*)(***சன்கசு ஹோசி***) என்பது சோரிசிடே குடும்பத்தில் உள்ள ஒரு மூஞ்சூறு சிற்றினம் ஆகும். விலங்கியல் வல்லுநரான சார்லசு ஹோஸின் பெயரால் இது அழைக்கப்படுகிறது.

பரவல்
-----

போரினிய குள்ள மூஞ்சூறு பன்னாட்டுத் தீவான போர்னியோவில், குறிப்பாக வடக்கு சரவாக் மற்றும் மலேசியாவின் வடகிழக்கு சபா மாநிலங்களில் மட்டுமே காணப்படும் அகணிய உயிரி ஆகும். இது பரவலாக புரூணையிலும், இந்தோனேசியாவின் வடக்கு கலிமந்தன் மாகாணத்திலும் காணப்படலாம்.

போரினிய குள்ள மூஞ்சூறுவின் இயற்கை வாழ்விடம் மிதவெப்பமண்டல மற்றும் வெப்பமண்டல வறண்ட காடுகள் ஆகும். இது பெரும்பாலும் எட்ருசுகன் மூஞ்சூறு (*சன்கசு எட்ரசுகசு*) எனப் பட்டியலிடப்படுகிறது. இது ஐரோப்பா மற்றும் வட ஆப்பிரிக்காவிலிருந்து தென்கிழக்கு ஆசியா வரை பரவியுள்ளது. இவை வேறுபட்ட இனங்களாக அறியப்படுகின்றன.

பாதுகாப்பு
----------

போரினிய குள்ள மூஞ்சூறு 1996 முதல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அழிவாய்ப்பு இனமாகப் பட்டியலிடப்பட்டது. 2008-ல் தரவுகள் போதாது இனமாக மாற்றப்பட்டது.

இதனுடைய சரியான அச்சுறுத்தல்கள் தெரியவில்லை. இது காடு சார்ந்ததாக இருந்தால், வாழ்விட இழப்பால் அச்சுறுத்தப்படுகிறது. வாழ்விடத்தைக் குறிப்பாக செம்பனை எண்ணெய்க்காக விவசாய தோட்டங்களாக மாற்றுவது, மரம் வெட்டுதல், மற்றும் தீ வைத்தல் காரணமாக வாழிட அழிவு நடைபெறுகிறது.

மேற்கோள்கள்
-----------

1. ↑  அட்டெரெர்(Hutterer, Rainer) (நவம்பர் 16, 2005). Don E. Wilson and DeeAnn M. Reeder. ed. *Mammal Species of the World* (3 ). Johns Hopkins பல்கலைக் கழகப் பதிப்பகம். பக். 258. பன்னாட்டுத் தரப்புத்தக எண்:978-0-8018-8221-0. .
2. ↑  Lunde, D.; Ruedas, L. (2008). "*Suncus hosei*". *IUCN Red List of Threatened Species* **2008**.. பார்த்த நாள்: 6 July 2010. old-form url Database entry includes a brief justification of why this species is of data deficient.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1766244
* விக்கியினங்கள்: Suncus hosei
* EoL: 1178718
* GBIF: 2435522
* iNaturalist: 46528
* IRMNG: 11196040
* ITIS: 633728
* IUCN: 21144
* MSW: 13700272

 |
**போர்த்தேங்காய்** அடிக்கும் போட்டி தமிழ் ஆண்டுப் பிறப்பு நாளிலும் வேறு சிறப்பு நாட்களிலும் நடக்கும். கடைகளில் இதற்கெனப் புறம்பாகச் சேர்த்து வைத்திருக்கும் உரித்த, வைரமான, தேங்காய்களை வாங்கி வைத்திருந்து, ஒரு கோயில் வாசலில் அல்லது வெளியான இடத்தில் மக்கள் கூடி, அங்கு தேங்காய் அடி நடைபெறும். இலங்கையில் தமிழர் பகுதிகளில் போர்த்தேங்காய் அடிக்கும் வழக்கம் இருந்து வந்துள்ளது.

போட்டி விதிகள்
--------------

போட்டியாளர் ஒவ்வொருவரும் நான்கு அல்லது ஐந்து போர்த் தேங்காய்களை வைத்திருப்பார். ஒருவர் ஒன்றை நிலத்தில் உருட்டி விடுவார். மற்றொருவர் அதனுடைய லேசாக உடையக்கூடிய பகுதி எவ்விடத்தில் இருக்கிறதென்று சுற்றிவந்து அவதானித்துத் தனது கைத்தேங்காயை அதன்மேல் ஓங்கி அடிப்பார். நிலத்துத் தேங்காய் உடைந்து விட்டால் அவருக்கு வெற்றி; கைத்தேங்காய் உடைந்தால் அடித்தவருக்குத் தோல்வி. தோற்றவர் இன்னுமொரு தேங்காயைப் பாவிப்பார். இப்படியாகத் தேங்காய்கள் உடைந்துபோக கடைசியில் எல்லாருடைய அடிகளுக்கும் தப்பி உடையாமல் நின்று பிடிக்கும் தேங்காயின் சொந்தக்காரர் தான் வெற்றியாளர். அவருக்கு மாலை போட்டுக் கௌரவிப்பார்கள்.

இலங்கையில்
----------

முற்காலத்தில் இருந்து தற்காலம் வரை நடந்து ஈழப்போர்க் காலத்தில் மறைந்து போன ஒரு விளையாட்டு போர்த்தேங்காய்ப் போட்டி. குறிப்பாக வட மாகாணத்தில் வல்வெட்டித்துறையில் பங்குனி மாதம் முழுக்க நடந்து சித்திரை ஆண்டுப்பிறப்பன்று கடைசியாட்டமாக நிறைவேறும். வல்லைச் சந்தையில் இந்த ஆட்டம் நடைபெறுவது வழக்கம்.

மேற்கோள்கள்
-----------

1. ↑  சிசு. நாகேந்திரன், *அந்தக்காலத்து யாழ்ப்பாணம்*, 2004, வெளியீடு: கலப்பை, சிட்னி.
2. ↑  வல்வெட்டித்துறை வரலாற்றுச் சுவடுகள், வல்வை ந. நகுலசிகாமணி, பக். 65

வெளி இணைப்புகள்
---------------

* படிக்காசு - அ. முத்துலிங்கம் பரணிடப்பட்டது 2010-03-11 at the வந்தவழி இயந்திரம்
* இந்து வருடப்பிறப்பு -சி.மு.தம்பிராசா பரணிடப்பட்டது 2008-12-20 at the வந்தவழி இயந்திரம்
டிசம்பர் 11, 1941ல் ஹிட்லர் ரெய்க்ஸ்டாகில் அமெரிக்கா மீது போர் சாற்றுகிறார்
**போர்ப் பிரகடனம்** அல்லது **போர் சாற்றுதல்** (*Declaration of war*) என்பது ஒரு நாடு முறைப்படி ஒன்று அல்லது அதற்கு மேற்பட்ட நாடுகளின் மீது போர் தொடுக்கப்போவதாக அறிவிக்கும் செய்கையாகும். இந்த அறிவிப்பு பொதுமக்கள் அல்லது நாடாளுமன்றத்துக்கு ஆற்றப்படும் உரையின் மூலமோ அல்லது முறைப்படி கையெழுத்திடப்படும் அரசாணையின் மூலமோ செய்யப்படலாம். சட்டப்படி யார் போர் சாற்றலாம் என்பது ஒவ்வொரு நாட்டுக்கும் மாறுபடுகிறது. பொதுவாக நாட்டின் தலைவர் அல்லது அரசின் தலைவர் போர் சாற்றும் உரிமையைப் பெற்றுள்ளார். வேறு சில நாடுகளில் நாடாளுமன்றம் அந்த உரிமையைப் பெற்றுள்ளது. போர் சாற்றுதலுக்கான சர்வதேச நெறிமுறை 1907ம் ஆண்டு கையெழுத்தான ஹாக் சாசனத்தில் வரையறுக்கப்பட்டுள்ளது.

முறைப்படி போர் சாற்றும் வழக்கம் பழங்காலத்திலேயே நிலவியதற்கான சான்றுகள் உள்ளன. கி. மு ஏழாம் நூற்றாண்டு சுமேரிய காவியமான கில்கமெஷிலும் விவிலியத்தின் பழைய ஏற்பாட்டிலும் போர் சாற்றுதல் குறிப்பிடப்பட்டுள்ளது. புறநானூற்றின் ஒன்பதாவது பாடலான "ஆவும், ஆனியற் பார்ப்பன மாக்களும்" என்று தொடங்கும் பாடல் போர் சாற்றுதலைக் குறிப்பிடுகிறது. தற்காலத்தில் சர்வதேச சட்டப்படி, இரு நாடுகளிட்டையே போர் நிலவுகிறது என்பதன் அதிகாரப்பூர்வ ஏற்பே போர் சாற்றுதலாகும். அண்மைக் காலத்தில் தீவிரவாதம், சமச்சீரற்ற போர்கள் (asymmetrical wars) பரவியுள்ளதால் அதிகாரப்பூர்வ போர் சாற்றுதலின் முக்கியத்துவம் குறைந்துள்ளது.

வெளி இணைப்புகள்
---------------

* 1907ம் ஆண்டு ஹாக் சாசனம்
**தமிழரும் தாவரமும்** என்பது 2007 ஆம் ஆண்டு வெளிவந்த ஒரு தமிழர் தாவரவியல் (Ethnobotany) ஆய்வு நூல் ஆகும். இந்த நூலை முனைவர் கு. வி. கிருஷ்ணமூர்த்தி எழுதியுள்ளார். இந்த நூல் சங்க, சங்கம் மருவிய, பக்தி, நாயக்கர் கால தமிழ் இலக்கியங்களில் உள்ள தாவரங்கள் பற்றிய குறிப்புக்களை துல்லியமாக ஆய்கிறது. இந்த நூலின் படி தொல்காப்பியத்தில் 52 தாவரங்கள், சங்க இலக்கியங்களில் 207 தாவரங்கள், சங்கம் மருவிய இலக்கியங்களில் 185 தாவரங்கள், பக்தி இலக்கியங்களில் 238 தாவரங்கள் குறிப்பிடப்பட்டுள்ளன.

இந்த நூலைப் பற்றி நாஞ்சில் நாடன் எழுதிய மதிப்புரையில் "தமிழ் கற்கும் மாணவர்கள், தமிழாசிரியர்கள், பேராசிரியர்கள், ஆய்வாளர்கள், தீவிர வாசகர்கள், படைப்பிலக்கியவாதிகள் அனைவருக்கும் இந்த நூலை வலுவாகப் பரிந்துரைக்கிறேன்" என்று கூறி உள்ளார்.

உள்ளடக்கம்
----------

"தமிழகத்தின் இயற்கைச் சூழல், தமிழரின் தாவர அறிவியல் புலமை, தமிழகத்தின் இயல் தாவரங்களும், அயல் தாவரங்களும் தமிழரின் ஆன்மவியலும், வேளாண் மற்றும் தோட்டத் தாவரங்களும் தமிழரும், தாவரங்களும் தமிழர் உணவும், தாவரங்களும் தமிழர் மருந்தும், தமிழகத்தில் தாவரப் பயன்பாடும் தாவரம்சார் தொழில்களும், தமிழகத் தாவரப் பொருட்களின் வணிகம் எனப் பல்வகைத் தலைப்புக்களில் ஆய்வுக் கட்டுரைகள் இந்த நூலில்." உள்ளன.

மேற்கோள்கள்
-----------

1. 1 2 3
வானியலில், **யூலியன் ஆண்டு** (*Julian year*, குறியீடு: **a** அல்லது **aj**) என்பது 86400 SI நொடிகள் ஒவ்வொன்றும் சரியாக 365.25 நாட்கள் என வரையறுக்கப்பட்ட நேர அளவீட்டு அலகு ஆகும். யூலியன் ஆண்டின் நீளம் யூலியன் நாட்காட்டியில் உள்ள ஆண்டின் சராசரி நீளம் ஆகும், இது மேற்கத்திய சமூகங்களில் கிரெகொரியின் நாட்காட்டியை ஏற்றுக்கொள்ளும் வரை பயன்படுத்தப்பட்டது. இதன் மூலம் இவ்வலகிற்கு யூலியன் ஆண்டு எனப் பெயரிடப்பட்டது. ஆயினும்கூட, வானியல் யூலியன் ஆண்டுகள், தேதிகளைக் குறிப்பிடுவதற்குப் பதிலாகக் கால அளவை அளவிடுவதால், இந்த யூலியன் ஆண்டானது யூலியன் நாட்காட்டி அல்லது வேறு எந்த நாட்காட்டியில் உள்ள ஆண்டுகளுடன் பொருந்தாது. ஓர் ஆண்டை வரையறுக்கும் பல வழிகளுடன் இது ஒத்துப்போவதில்லை.

பயன்பாடு
--------

யூலியன் ஆண்டு என்பது அனைத்துலக முறை அலகுகளின் (SI) அளவீட்டு அலகு அல்ல, ஆனால் இது உலகளாவிய வானியல் ஒன்றியத்தால் (IAU) வானியலில் பயன்படுத்த SI அல்லாத அலகு என அங்கீகரிக்கப்பட்டுள்ளது. 1984 ஆம் ஆண்டிற்கு முன்னர், யூலியன் ஆண்டும், சராசரி பருவ ஆண்டும் வானியலாளர்களால் பயன்படுத்தப்பட்டன. 1898 ஆம் ஆண்டில், சைமன் நியூகோம்பு தனது சூரிய அட்டவணைகளில் யூலியன் நூற்றாண்டு (36,525 நாட்கள்), "சூரிய நூற்றாண்டு" (36,524.22 நாட்கள்) ஆகிய இரண்டையும் பயன்படுத்தினார். நியூகோம்பின் படி, இது 100 சராசரி பருவ ஆண்டுகளின் 365.24219879 நாட்களின் அண்ணளவான வடிவங்கள் ஆகும். இருப்பினும், சராசரி பருவ ஆண்டு அளவீட்டு அலகாகப் பொருந்தாது, ஏனெனில் இது நியூகாம்பின்படி 6.14×10−8 நாட்கள் என்ற சிறிய அளவில் ஆண்டுதோறும் மாறுபடும். மாறாக, யூலியன் ஆண்டு SI அலகுகளின் அடிப்படையில் வரையறுக்கப்படுகிறது, எனவே அந்த அலகுகளைப் போலவே துல்லியமானதும், நிலையானதும் ஆகும். இது விண்மீன்வழி ஆண்டு, பருவ ஆண்டு இரண்டையும் தோராயமாக ±0.008 நாட்களுக்கு கணக்கிடுகிறது. யூலியன் ஆண்டு தூரத்தை அளவிடுவதற்கான ஒரு அலகு என்பது ஒளியாண்டின் வரையறைக்கும் அடிப்படையாக அமைந்தது.

மேற்கோள்கள்
-----------

1. ↑  P. Kenneth Seidelmann, ed. *The explanatory supplement to the Astronomical Almanac*, (Mill Valley, Cal.: University Science Books, 1992), pp. 8, 696, 698–9, 704, 716, 730.
2. 1 2  "Measuring the Universe". உலகளாவிய வானியல் ஒன்றியம். March 22, 2012 அன்று பார்க்கப்பட்டது.
3. 1 2  International Astronomical Union. "Recommendations Concerning Units". February 16, 2007 அன்று மூலம் பரணிடப்பட்டது. February 18, 2007 அன்று பார்க்கப்பட்டது. Reprinted from the "IAU Style Manual" by G.A. Wilkinson, Comm. 5, in IAU Transactions XXB (1987).
4. ↑  Harold Rabinowitz and Suzanne Vogel, *The manual of scientific style* (Burlington, MA: Academic Press, 2009) 369.
5. 1 2  Simon Newcomb, *Tables of the Four Inner Planets*, vol. 6 of *Astronomical Papers Prepared for the Use of the American Ephemeris and Nautical Almanac* (Washington, DC: 1898), pp. 10–11.

வெளி இணைப்புகள்
---------------

* Michael Allison (@ Goddard Institute for Space Studies) (2001). "What is a "Year" (on Earth or Mars)?". *pweb.jps.net*. 2011-07-24 அன்று மூலம் பரணிடப்பட்டது. 2011-07-26 அன்று பார்க்கப்பட்டது.
**யூலியன் நாட்காட்டி** அல்லது **சூலியன் நாட்காட்டி** (*Julian calendar*) என்பது கிமு 46 இல் யூலியஸ் சீசரினால் அறிமுகப்படுத்தப்பட்டு கிமு 45 இல் பயன்பாட்டுக்கு வந்த நாட்காட்டியாகும். இது உரோமில் பயன்பாட்டில் இருந்த நாட்காட்டி முறையில் காணப்பட்ட குறைபாடுகள் காரணமாக வானியல் அறிஞர் அலெக்சாந்திரியாவின் சொசிசெனசு என்பவரின் கருத்துக்கமைய சராசரி வெப்ப வலய சூரிய ஆண்டுக்கு அமைய அமைக்கப்பட்டது. அது 12 மாதங்களையும் 365 நாட்களையும் கொண்ட சாதாரண ஆண்டையும் நான்கு ஆண்டுகளுக்கு ஒரு முறை பிப்ரவரியில் மேலதிக ஒரு நாளைக் கொண்ட நெட்டாண்டையும் கொண்டிருந்தது. ஆகவே யூலியன் சராசரி ஆண்டு 365.25 நாட்களாகும்.

வெப்ப வலய சூரிய ஆண்டு உண்மையில் 365.25 நாட்களை விட 11 நிமிடங்கள் குறைவானதாகும். யூலியன் நாட்காட்டியில் இந்த மேலதிகமான 11 நிமிடங்கள் ஒவ்வொரு நான்கு நூற்றாண்டுகளிலும் 3 நாட்களை அதிகமாகத் தருகிறது. இதனால் யூலியன் நாட்காட்டி காலப்போக்கில் கைவிடப்பட்டு பதிலாக கிரெகொரியின் நாட்காட்டி பயன்பாட்டுக்கு வந்தது. இந்த 3 நாள் பிரச்சினையைத் தீர்ப்பதற்காக, கிபி 16ம் நூற்றாண்டளவில், சில நாட்காட்டி நாட்கள் அகற்றப்பட்டு கிரெகோரியன் நாட்காட்டி அறிமுகப்படுத்தப்பட்டது. இதன் மூலம், கிரெகோரியன் நாட்காட்டியில் நான்கு நூற்றாண்டுகளுக்கு ஒரு முறை மூன்று நெட்டாண்டு நாட்கள் அகற்றப்பட்டன.

20ம் நூற்றாண்டு வரை யூலியன் நாட்காட்டி சில நாடுகளில் பயன்பாட்டில் இருந்து வந்துள்ளது. ஆனாலும் தற்போது அனேகமாக அனைத்து நாடுகளிலும் கிரெகோரியின் நாட்காட்டியே பயன்படுத்தப்பட்டு வருகிறது. ரோமன் கத்தோலிக்கத் திருச்சபை, கீழைத்தேய கத்தோலிக்கத் திருச்சபைகள் மற்றும் சீர்திருத்தத் திருச்சபைகள் கிரெகோரியன் நாட்காட்டியைப் பயன்படுத்துகின்றன. ஆனாலும், கிழக்கு மரபுவழி திருச்சபை உயிர்த்த ஞாயிறு போன்ற புனித நாட்களைக் கணக்கிடுவதற்கு யூலியன் நாட்காட்டியையே பயன்படுத்துகின்றது. வட ஆப்பிரிக்காவின் பெர்பெர் மக்கள் யூலியன் நாட்காட்டியையே தற்போதும் பயன்படுத்துகின்றனர்.

மேற்கோள்கள்
-----------

1. ↑  கிரேக்கம் திருத்தப்பட்ட யூலியன் நாட்காட்டியைப் பயன்படுத்துவதாக Nautical Almanac Offices of the UK and the US (1961, p. 416) தெரிவிக்கிறது.
2. ↑  பின்லாந்து மரபுவழித் திருச்சபை கிரெகோரியன் நாட்காட்டியைப் பயன்படுத்துகிறது. Bishop Photius of Triaditsa, "The 70th Anniversary of the Pan-Orthodox Congress, Part II of II"
**ஆத்திரேலியக் கூட்டமைப்பு** (*Federation of Australia*) என்பது பிரித்தானியாவின் ஆறு தனியான குடியேற்ற நாடுகளான நியூ சவுத் வேல்ஸ், குயீன்ஸ்லாந்து, விக்டோரியா, தெற்கு ஆஸ்திரேலியா, தாஸ்மானியா, மேற்கு ஆஸ்திரேலியா ஆகியன ஒன்றிணைந்து உருவாக்கிய கூட்டமைப்பு ஆகும். 1901 சனவரி 1 இல் நடுவண் அரசமைப்பு அமுலானபோது இந்தக் கூட்டமைப்பு நாடுகள் பொதுநலவாய ஆஸ்திரேலியாவின் மாநிலங்களாயின.

1850கள், 1860களிலேயே கூட்டமைப்பு உருவாவதற்கான முயற்சிகள் மேற்கொள்ளப்பட்டனவாயினும், பொதுவான ஆதரவின்மை காரணமாக முயற்சி கைகூடவில்லை. 1890களில் அரசியலமைப்பு ஒன்றை உருவாக்குவதில் பல கூட்டங்களும், மக்கள் வாக்கெடுப்புகளும் நடத்தப்பட்டன. நியூ சவுத் வேல்சின் முதல்வர் சேர் ஹென்றி பார்க்ஸ் இம்முயற்சிகளில் முன்னின்று உழைத்தார். இம்முயற்சியில் பிஜி, நியூசிலாந்து ஆகியனவும் ஆரம்பத்தில் இணைந்திருந்தனவாயினும், அவை பின்னர் கூட்டமைப்பில் இணைந்து கொள்ள மறுத்து விட்டன.

1901 இல் சேர் எட்மண்ட் பார்ட்டன் ஆஸ்திரேலியாவின் தற்காலிக பிரதமராகத் தேர்ந்தெடுக்கப்பட்டு, பின்னர் அதே ஆண்டில் இடம்பெற்ற முதலாவது நடுவண் அரசுத் தேர்தலில் இவர் நிரந்தரமாக்கப்பட்டார்.

நடுவண் அரசியலமைப்பு
-------------------

கூட்டமைப்பைக் கொண்டாடும் முகமாக நிறுவப்பட்ட வளைவு, குடிமக்களின் வளைவு, தேசிய அருங்காட்சியகம், கான்பரா
ரோயல் அருங்காட்சியகம், மெல்பேர்ண் நகரில் முதலாவது நாடாளுமன்றக் கட்டிடம்.
முதன்மைக் கட்டுரை: ஆஸ்திரேலியாவின் அரசியலமைப்பு
*பொதுநலவாய ஆஸ்திரேலிய அரசியலமைப்புச் சட்டம் (ஐக்கிய இராச்சியம்)* ஜூலை 5 1900 ஆம் ஆண்டில் கொண்டுவரப்பட்டு ஜூலை 9, 1900 ஆம் ஆண்டில் அன்றைய விக்டோரியா மகாராணியினால் அங்கீகரிக்கப்பட்டது. இதைத் தொடர்ந்து 1901 சனவரி 1 இல் சிட்னியில் நூற்றாண்டுப் பூங்காவில் பொதுநலவாய ஆஸ்திரேலியா அதிகாரபூர்வமாக அறிவிக்கப்பட்டது. சேர் எட்மண்ட் பார்ட்டன் கூட்டமைப்பின் இடைக்காலப் பிரதமராக அறிவிக்கப்பட்டார். அத்துடன் 9 உறுப்பினர்களைக் கொண்ட அமைச்சரவையும் அறிவிக்கப்பட்டது.

புதிய அரசியலமைப்பின்படி நாடாளுமன்றம் இரு அவைகளை உள்ளடக்கியதாக அமைக்கப்பட்டது. அரசியின் பிரதிநிதியாக பொது ஆளுநர் நியமிக்கப்பட்டார். அத்துடன் உயர் நீதிமன்றம் ஒன்றும் புதிய அரசியலமைப்பின் படி நிறுவப்பட்டு, மாநிலங்களுக்கும், புதிய நடுவண் பொதுநலவாய அரசுக்கும் இடையில் அதிகாரப் பகிர்வுகள் இடம்பெற்றன.

கூட்டமைப்பின் தலைநகரைத் தேர்ந்தெடுப்பதில் சிட்னிக்கும், மெல்பேர்ணிற்கும் இடையில் கடும் போட்டி இருந்து வந்தது. இதனால் இரண்டையும் தவிர்த்து தனியானதொரு பிரதேசம் நியூ சவுத் வேல்ஸ் மாநிலத்திற்குள் ஆஸ்திரேலிய தலைநகர் பிரதேசம் என்ற பெயரில் உருவாக்கப்பட்டது. இப்பிரதேசத்தில் கான்பரா என்ற புதிய தலைநகர் அமைக்கப்படும் வரையில் மெல்பேர்ண் இடைக்காலத் தலைநகராக ஏற்றுக் கொள்ளப்பட்டது.

ஆஸ்திரேலிய வரலாற்றில் கூட்டமைப்பு இன்றும் ஒரு முக்கிய நிகழ்வாகக் கருதப்பட்டு பாடசாலைகளில் நாடு முழுவதும் மாணவர்களுக்கு போதிக்கப்பட்டு வருகிறது.

மேற்கோள்கள்
-----------

1. ↑  "Fiji and Australian Federation. – (From the Herald's own Correspondent.) Melbourne, Monday". *The Maitland Mercury and Hunter River General Advertiser*. 25 October 1883. 5 May 2016 அன்று பார்க்கப்பட்டது.

வெளி இணைப்புகள்
---------------

* கூட்டமைப்புத் தகவல்கள்
* ஏன் நியூசிலாந்து ஆஸ்திரேலியக் கூடமைப்பில் இணையவில்லை
டைபினைல்சல்பிமைடு (Ph2S=NH) மூலக்கூறின் பந்துக் குச்சி மாதிரி  
**சல்பிலிமைன்** (*Sulfilimine*) என்பது கந்தகமும் நைட்ரசனும் ஒர் இரட்டைப் பிணைப்பால் பிணைக்கப்பட்டு உருவாகும் ஒரு வகையான வேதிச் சேர்மமாகும். H2S=NH என்ற வாய்ப்பாட்டைக் கொண்ட மூலச் சேர்ம்மான சல்பிலிமைன் பிரதானமாக கருத்தியில் நிலையில் உள்ள சேர்மமாகும். மெத்தில்பீனைல்சல்பாக்சிமைன், S,S-டைபீனைல்சல்பிலிமைன் போன்ற சேர்மங்கள் எளிய எடுத்துக் காட்டுகளாகும். 

மெத்தில்-பீனைல்சல்பாக்சிமைன், ஒரு கந்தக(VI) சேர்மமும் S,S-டைபீனைல்சல்பிமைன், ஒரு கந்தக(IV) சேர்ம்மும்

தயாரிப்பு
---------

பெரும்பாலான சல்பிலிமைன்கள் எலக்ட்ரானைத் திரும்பப்பெரும் குழுவுடன் என்-பதிலீடு செய்யப்பட்ட சேர்மங்களாகும். குறிப்பாக இவை தயோ ஈதர்களை ஒரு காரத்தின் முன்னிலையில் குளோரமீன்-டிபோன்ற மின்னணுகவர் அமீன் வினையாக்கிகளுடன் சேர்த்து ஆக்சிசனேற்றம் செய்து தயாரிக்கப்படுகின்றன :

R2S + ClNHTs → R2S=NTs + HCl.
மின்னணுகவர் கந்தகச் சேர்மங்களுடன் அமீன்களை வினைப்படுத்தி தயாரிப்பது ஒரு மாற்று வழிமுறையாகும். இமிடோசல்போனியம் வினையாக்கிகள் அமீன்களால் தாக்கப்படக்கூடிய "Me2S2+" அயனிகளுக்கு மூலங்களாகச் செயல்படுகின்றன.

புரதங்களில் சல்பிலிமைன் பிணைப்புகள்
-----------------------------------

சல்பிலிமைன் பிணைப்புகள் செல் வெளியில் கொலாசென் IV இழைகளை நிலைப்படுத்துகின்றன. இவை 500 மில்லியன் ஆண்டுகளுக்கு முன்னரே தோன்றியிருக்கலாம். இப்பிணைப்புகள் ஐதராக்சிலிசின்களையும் மெத்தியோனின் எச்சங்களையும் அடுத்துள்ள பாலிபெப்டைடு இழைகளுடன் சகப்பிணைப்பாகப் பிணைத்து பெரிய கொலாசென் முப்படிகளாக உருவாக்குகின்றன.

மேற்கோள்கள்
-----------

1. ↑  *The preparation and structure of novel sulfimide systems; X-ray crystal structures of 1,4-(PhS{NH})2C6H4(and dihydrate), 1,2-(PhS{NH})(PhS)C6H4•H2O and of [Ph2SNH] and its hydrate* Mark R. J. Elsegood, Kathryn E. Holmes, Paul F. Kelly, Jonathan Parr and Julia M. Stonehouse New J. Chem. 2002, 26, 202 - 206. எஆசு:10.1039/b103502a
2. ↑  Gilchrist, T. L.; Moody, C. J. "The chemistry of sulfilimines", Chem. Rev. 1977, 77, 409-435. எஆசு:10.1021/cr60307a005
3. ↑  "A sulfilimine bond identified in collagen IV.". *Science* **325** (5945): 1230–1234. September 4, 2009. doi:10.1126/science.1176811. பப்மெட்:19729652. பப்மெட் சென்ட்ரல்:2876822. Bibcode: 2009Sci...325.1230V. .
4. ↑  "காப்பகப்படுத்தப்பட்ட நகல்". 2019-07-15 அன்று மூலம் பரணிடப்பட்டது. 2019-01-17 அன்று பார்க்கப்பட்டது.
கட்டுமானப் பொறிகள் வகையைச் சார்ந்த ஒரு அகழ் பொறி (excavator)
ஒரு போர் சார்ந்த பொறியியல் ஊர்தி. போர்த்தாங்கி ஒன்றின் அமைப்பில், புல்டோசர் அலகும், தகர்ப்பு வேலைகளுக்கான சுடுகலன்களையும் கொண்டது.
சில்லுகள் பொருத்தப்பட்ட முன்புறச் சுமையேற்றுபொறி.
**கட்டுமானப் பொறி** என்பது, கட்டுமானம் மற்றும் அது தொடர்பான தேவைகளுக்குப் பயன்படும் பல வகையான கனரகப் பொறிகளுள் ஒன்றைக் குறிக்கும். இவை குடிசார் பொறியியல் மற்றும் அமைப்புப் பொறியியல் சார்ந்த கட்டுமானத் தேவைகளுக்காகச் சிறப்பாக வடிவமைக்கப்பட்டனவாகும். 

கட்டிடம் கட்டுவதற்கு முன் இடம்பெறுகின்ற நிலநுட்பச் சோதனைகள் செய்வதிலிருந்து, கட்டிட நிலங்களை மட்டப்படுத்தல், நிலத்தை அகழ்தல், அத்திவாரம் இடுதல், கட்டிடப் பொருட்களை இடத்துக்கிடம் எடுத்துச் செல்லல், அவற்றையும் வேலையாட்களையும் பல்வேறு தளங்களுக்கு உயர்த்துதல், காங்கிறீட்டுத் தயாரித்தல், வீதிகள் அமைத்தல், கட்டிமுடித்த கட்டிடங்களைப் பேணுதல், பழைய கட்டிடங்களை இடித்தல் போன்ற இன்னோரன்ன தேவைகளுக்குக் கட்டுமானப் பொறிகள் பயன்படுகின்றன. மனித அல்லது விலங்குகளின் வலுவைப் பயன்படுத்திப் பல வாரங்கள் அல்லது மாதங்களில் செய்ய வேண்டிய பணிகளை இப் பொறிகள் சில மணி நேரங்களிலேயே செய்து முடித்துவிடுகின்றன. மனித வலுவைப் பயன்படுத்திச் செய்யவே முடியாத பல வேலைகளைக் கூடக் கட்டுமானப் பொறிகளின் உதவியுடன் மிக இலகுவாகச் செய்துவிட முடியும். பல கட்டுமானப் பொறிகள் ஊர்திகளாக இருக்கின்றன. இதனால் இவற்றைப் பொறியியல் ஊர்திகள் என்றும் அழைப்பதுண்டு.

சில கட்டுமானப் பொறிகள்
----------------------

* உயர்த்து மேடை (Lift table)
* புல்டோசர் (Bulldozer)
* போர்ப் பொறியியல் ஊர்தி (Combat engineering vehicle)
* குறு அகழ்பொறி (Compact excavator)
* பாரந்தூக்கி (Crane)
* இழுவைக் கயிற்று அகழ்பொறி (Dragline excavator)
* துளை பொறி (Drilling machine)
* அகழ்பொறி (Excavator)
* கவருயர்த்தி (Forklift truck)
* பாவுபொறி (Paver)
* இழுபொறி (Tractor)
|  |
| --- |
| சுற்றிலும் வேலைப்பாடுகளுடனும், நடுவில் மனித முகத்துடனும் கூடிய அலங்காரப் பட்டையின் ஒரு பகுதி. |
| மாயா நாகரிகம் |
| மக்கள் **·**  மொழிகள் **·**  சமூகம் |
| சமயம் **·**  தொன்மவியல் **·**  பலி |
| நகரங்கள் **·**  கட்டிடக்கலை **·**  காலக்கணக்கு முறை |
| நினைவுக்கல் **·**  புடவைகள் **·**  வணிகம் |
| கொலம்பசுக்கு முந்திய இசை **·**  எழுத்துமுறை |
| 
வரலாறு |
| முன்செந்நெறிக்கால மாயா |
| செந்நெறிக்கால மாயா வீழ்ச்சி |
| யுக்கட்டானை எசுப்பானியா கைப்பற்றல் |
| * பா
* உ
* தொ
 |

வேளாண்மை தொழிலை நம்பியிருந்த மாயர்கள் மழையையும், சூரியனையும் முக்கிய தெய்வங்களாக வழிபட்டனர்.

சூரியக் கடவுள்
--------------

**கினிசாசௌ** என்ற சூரியக் கடவுளை மாயர்கள் வழிபட்டனர். ஒருபுறம் இறகு முழைத்த பாம்பும், மற்றொரு புறத்தில் வேதாளமும், அவற்றின் குறுக்காக ஒரு சிலுவையும் உடைய உருவமே சூரியனைக் குறிக்கும் சிலையாக இருந்தது.

மழைக் கடவுள்
------------

**சாக்சு** என்ற மழைக் கடவுளை மாயர்கள் வழிபட்டனர். அவருடைய பையிலிருந்து மழை சிந்துகிறது என்றும், இடியும், புயலும், மின்னல் அப்பையில் இருந்தே உருவாகின்றன என்று நம்பி வந்தனர்.

நரகம்
-----

மாயர்கள் **மெட்னசு** என்ற இருண்ட நரகம் ஒன்று இருப்பதாகவும், கூனிகா என்ற கடவுள் தவறுக்கு ஏற்ப தண்டனை கொடுப்பதாகவும் நம்பினர்.

பாம்புக் கடவுள்
---------------

**குல் குல் கான்** என்ற பம்புக் கடவுளை மாயர்கள் வழிபட்டனர். சிட்சன் இட்காவில் உள்ள இரண்டு கோயில்களுள் இற்கு வைத்த பாம்பிற்கான கோயின் ஒன்றும் உள்ளது.

மேற்கோள்
--------

1. ↑  நாகரிக வரலாறு (பண்டைக் காலம்), டாக்டர்.ஏ.சுவாமிநாதன், ராகவேந்திரா அச்சகம், reference book for TNPSC group 1 & M.A. History
**யூரியா நைட்ரேட்டு** (Urea nitrate) உரத்தை அடிப்படையாகக் கொண்ட வெடிபொருள் ஆகும். ஆப்கானித்தான், பாக்கித்தான், ஈராக் மற்றும் தீவிரவாத நடவடிக்கைகள் நடைபெறக்கூடிய உலகின் அனைத்து நாடுகளிலும் கையெறி வெடிகுண்டாகப் பயன்படுத்தக்கூடிய ஒரு வேதிச் சேர்மமாக உள்ளது. இது நன்கறியப்பட்ட அமோனியம் நைட்ரேட்டு போன்ற வெடிபொருட்களுக்குச் சமமான அளவுக்கு அழிக்கும் வலிமை வாய்ந்ததாக உள்ளது.  இதன் வெடித்தல் திசைவேகமானது 11155 அடி/விநாடி முதல் 15420அடி/விநாடி வரை உள்ளது.

யூரியா நைட்ரேட்டானது யூரியா மற்றும் நைட்ரிக் அமிலம் இவற்றிற்கிடையேயான ஒரே ஒரு படிநிலையில் நடைபெறும் வினை மூலம் தயாரிக்கப்படுகிறது. இது ஒரு வெப்பம் விடு வினையாக இருப்பதால் வினை நடைபெறும் கொள்கலனை குளிர்விப்பதற்கான நடவடிக்கை எடுக்கப்பட வேண்டும்.

யூரியா நைட்ரேட்டின் வெடித்தலானது வெடிப்பு மூடி என்ற அமைப்பைப் பயன்படுத்தி தொடங்கப்படலாம்.

வேதியியல்
---------

யூரியாவானது ஒரு  கார்பனைல் தொகுதியைக் கொண்டுள்ளது. அதிக எதிர்மின்னி கவர்தன்மை உள்ள ஆக்சிசன் அணுவானது கார்பனிடமிருந்து எதிர்மின்னிகளை தன்பால் ஈர்த்து ஆக்சிசனைச் சுற்றிலும் அதிக எதிர்மின்னி அடர்த்தியை உருவாக்குகிறது. இதன் காரணமாக ஆக்சிசன் அணுவானது பகுதியளவு எதிர்மின்சுமையைக் கொண்டு ஒரு முனைவுறு பிணைப்பை உருவாக்குகிறது. நைட்ரிக் அமிலமானது அருகாமையில் இருக்கும் போது இது அயனியாக்கத்தில் ஈடுபடுகிறது. உருவாக்கப்படுகின்ற ஐதரசன் நேர்மின் அயனியானது ஆக்சிசனை நோக்கி கவரப்பட்டு ஒரு சகப்பிணைப்பை உருவாக்குகிறது.[எதிர்மின்னி கவர்பொருள் H+]. எதிர்மின்தன்மையுள்ள  NO3− அயனியானது ஐதரசன் நேர் அயனியை நோக்கி கவரப்படுகிறது. இதன் காரணமாக ஒரு அயனிப்பிணைப்பு எறப்பட்டு யூரியா நைட்ரேட்டு என்ற சேர்மமானது உருவாகிறது.

(NH2)2CO (நீரிய) + HNO3 (நீரிய) → (NH2)2COHNO3 (தி)

இந்த சேர்மமானது, தொழில்முறையில்லாத வெடிபொருள் ஆர்வலர்களால் மிகவும் விரும்பப்படும் ஒரு முதன்மை வெடிபொருளாக உள்ளது. இச்சேர்மத்தைத் தொகுப்பு முறையில் தயாரிப்பதற்கான மூலப்பொருட்கள் எளிதில் கிடைப்பனவாக இருப்பதாலும், அமோனியம் நைட்ரேட்டுடன் ஒப்பிடும் போது வெடிக்கச் செய்வதற்கான தொடக்க நிலை இமைப்பு இச்சேர்மத்தில் எளிதாக இருப்பதாலும், இவ்வாறான பங்களிப்பில் அமோனியம் நைட்ரேட்டை அடிப்படையாகக் கொண்ட வெடிபொருட்களுக்கு மாற்றுப் பொருளாக உள்ளது.

மேற்கோள்கள்
-----------

1. ↑
2. ↑  "Explosives - ANFO (Ammonium Nitrate - Fuel Oil)". GlobalSecurity.org.
**போல்டன் அங்காடி** (*Bolton Market*) என்பது பாக்கித்தான் நாட்டின் கராச்சி நகரத்தில் உள்ள ஒரு மொத்த விற்பனை கடையாகும். சதார் பகுதியின் சின்னா சாலையில் இது அமைந்துள்ளது. அங்காடியின் பெயர் பௌல்டன் அங்காடி என்றும் உச்சரிக்கப்படுகிறது.

கராச்சியில் உள்ள பழமையான அங்காடிகளில் இதுவும் ஒன்றாகும். சில்லறை விற்பனையாளர்களுக்கு - முக்கியமாக சிறு வணிகர்கள் - மற்றும் பொது வாடிக்கையாளர்களுக்கு பயன்படும் ஒரு மையமாக அங்காடி செயல்படுகிறது. இங்கு வழங்கப்படும் குறைப்பு விலையில் பொருட்களை வாங்குவதற்கு அதிக எண்ணிக்கையில் அவர்கள் வருகிறார்கள். மிகக் குறைந்த விலையில் மொத்தமாக கிடைக்கும் பல்வேறு வகையான பொருட்கள் இங்கு விற்பனை செய்யப்படுகின்றன.

வரலாறு
------

போல்டன் அங்காடி 1883 ஆம் ஆண்டில் பிரித்தானிய இந்தியாவில் ஒரு பழம் மற்றும் காய்கறி அங்காடியாக கட்டப்பட்டது. சி.எஃப். போல்டன் அப்போது கராச்சியின் நகராட்சி ஆணையராக இருந்தார். 1886 ஆம் ஆண்டில், இறைச்சி மற்றும் மீன் கடைகளுக்கு இடமளிக்கும் வகையில் சந்தையின் அளவு விரிவாக்கப்பட்டது.

மேற்கோள்கள்
-----------

1. ↑  Hasan, Shazia (January 29, 2017). "What a spectacle!". *DAWN.COM*.
2. ↑  "Boulton Market, Karachi".
3. 1 2  Adil, Mamun M. (January 10, 2015). "Revisiting Kurachee..." *DAWN.COM*.
4. ↑  "Boulton Market: a scarred vestige from a bygone era". *The Express Tribune*. July 9, 2013.